cyanic-selkie/wikianc huggingface dataset:
رومانيا
رومانيا بعد 1989
مورا الثورة اللي طيحات بالديكتاتور تشاوتشيسكو رجعات رومانيا دولة ديموقراطية و بدات تقرب كتر ل لمعسكر الغربي، حيت حتى عسكريا دخلات ل حلف الناطو ف 2004 اللي كيجعلها تحت حماية ݣاع الأفراد ديال الحلف بحال ميريكان.
تأثير الثقافة الرومانية
مصاص الدم "دراكولا" هي شخصية كيرجع أصلها ل رومانيا، و كان سميتو ڤلاد لخوازقي (بالرومانية:Vlad Țepeș)، سماوه ب "لخوازقي" حيتاش كان كيستعمل الخازوق فتعديب و قتل لعديان و الأسرى ديالو.
اللغة الرومانية
تصغير|توزيع اللغة الرومانية ف أوروپا. تصغير|خريطة لهاضرين بالرومانية فالعالم اللغة الرومانية هي خامس أكبر اللوغات اللاتينية من حيت عدد لهاضرين بيها. كيهضرو بيها ك لغة أم 24 مليون شخص، و هي لُغة رَسمِيّة فجُمهُورِيّة رُومَانِيا وجُمهُورِيّة مُولدُوڤا. يمكن لك تلقى بزاف اللي كيتكلمو الرومانية ف صربيا و الجبل الكحل (مونتينيݣرو)، الطاليان، سپانيا، ميريكان، كانادا، فرانسا، ألمانيا، روسيا، ؤكرانيا، هنݣاريا، و البلقان. و اللغة الرومانية عندها مكانة رسمية فجمهورية رومانيا و جمهورية مولدوڤا، و حتى دولة ترانسنيستريا اللي ماشي معتارف بيها و إقليم ڤويڤودينا ف جمهورية صربيا و اللي كاتمتع ب حُكمٍ داتِيّ. و الرومانية وحدة من اللغات الرّسمِيّة ديال لإتّحاد الأوروبّي و لإتّحاد اللّاتِينِيّ.
تأثير اللغة العربيّة ف الرومانيّة
تصغير|[[كلاوس يوهانيس الرئيس الروماني ديال دابا]]
لكردية
يسار|تصغير|<P ALIGN=center>لبلايص فلعالم اللي تاتًهضر فيهم لكردية يسار|تصغير|<P ALIGN=center>بلاكة د مطعم مكتوبة بلكردية (ف لينݣليز) لكردية (بلكردية: كوردی - Kurdî) هي عائلة هندوؤروپية ديال اللغات لأصل ديالها من لغرب د آسيا. تاتّهضر لكردية ف لمنطقة التاريخية د كردستان (هي بلاصة مفرقة ما بين ربعة د لبلدان: سوريا، تركيا، إيران و لعراق)، و عند لمهاجرين ف لعالم كامل اللي أصبهم من تمّا. لعائلات لكبيرة ديال لكردية هي لكردية الشمالية (كورمانجي)، لكردية لوسطانية (سوراني)، و لكردية لجنوبية (خوران). ما كاينش إحصائيات باينة على شحال من واحد تيهضر لكردية، و لكن التقديرات تاتقول باللي غايكونو ما بين 25 و 35 مليون د الناس ف لعالم.
حيت الناس اللي تيهضرو لكردية مقسومين على بزاف د لبلدان، لوضعية د اللغة مبدلة بزاف على حساب لبلاد. لبلاد لوحيدة اللي فيها لكردية رسمية هي لعراق. ف سوريا، ممنوع تنشر أي حاجة ب لكردية، و ف تركيا و إيران التخدام ديالها محدود بزاف و ما تاتقرّاش ف لمدراسة. هاد التقسيم تيبان تا ف الطريقة د لكتبة: لكورمانجي كيتكتب بلحروف اللاتينية (ف تركيا و سوريا)، السوراني تيتكتب بلحروف لعربية (ف لعراق و إيران)، و كاين تا اللي تيكتب لكردية ب لحروف السيريليك (الروسية).
سالڤادور دالي
سالڤادور دومينݣو فيليبي خاثينتو دالي إي دومينيتش، ماركيز دالي دي پوبول (، (11 ماي 1904 – 23 يناير 1989) رسام سپنيولي سريالي تزاد في فيݣيراس، كتالونيا، سپانيا.
دالي كان رسام تقني موهوب، معروف بزاف برسوماتو ذات الانطباع القوي والغريبة. المواهب ديالو في الرسم المهمل للخطوط كانت غالبا كتّميز بالتأثر بكبار فناني عصر النهضة. العمل ديالو الأكثر شهرة "إصرار الذاكرة" تكتامل في غشت 1931، وهو واحد من أكثر الرسومات السريالية القابلة للتعرف عليها. المجموعة الفنية ديال دالي حاضرة بين الناس بما فيها من أفلام، منحوتات، تصوير، والأعمال اللي كان كايديرها مع نخبة من الفنانين في مختلف وسائل الإعلام.
كان عند دالي حس تخيلي عالي، وكان كيستمتع في التماشي مع الرغبة ديالو في التصرف بطريقة غير اعتيادية ومبالغ فيها؛ باش ما يرخيش التعلق ديال الناس اللي كايقدّرو العمل ديالو، والهروب من الازعاج ديال النقاد. طريقة التعامل والتصرفات ديالو غير العادية كانت كاتجذب الانتباه أحيانا كثر من العمل الفني.
أينشطاينيوم
لآينشطاينيوم (ب نّݣليزية :Einsteinium) هوّا عنصر كيماوي أساسي، الرمز ديالو هوّا Es ؤ نّمرة دّرية ديالو 99 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 13. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1952.
كاليفورنيوم
لكاليفورنيوم (ب نّݣليزية :Californium) هوّا عنصر كيماوي أساسي، الرمز ديالو هوّا Cf ؤ نّمرة دّرية ديالو 98 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 12. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1950.
فيرميوم
لفيرميوم (ب نّݣليزية :Fermium) هوّا عنصر كيماوي أساسي، الرمز ديالو هوّا Fm ؤ نّمرة دّرية ديالو 100 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 14. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1953.
سان خوانيطو دي إيسكوبيدو
تصغير|يسار|<P ALIGN=center>كنيسة فلمنطقة
سان خوانيطو دي إيسكوبيدو (بالصبليونية: San Juanito de Escobedo) هو دوًار و بلدية جات فولاية خاليسكو ف لميكسيك. على حساب الأرقام د 2015، تيسكنو تمًا 9420 واحد.
مينديلييڤيوم
لمينديلييفيوم (ب نّݣليزية :Mendelevium) هوّا عنصر كيماوي أساسي، الرمز ديالو هوّا Md ؤ نّمرة دّرية ديالو 101 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 15. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1955.
سان كيتس ؤنيڤيس
سان كيتس ؤنيڤيس ولا "لفيديرالية د سيدي كريسطوفر و نيڤيس" (بلينݣليزية: Saint Kitts and Nevis) هي بلاد جات ف لكاريبي. هي أصغر بلاد ف لقارة د أميريكا كاملة من ناحية لمساحة و تا السكان، و فيها جوج د لجزر بيناتهم 3 كيلومطر د لبحر. أقرب لجزر ليها هوما لجزر د لكاريبي لهولاندية، و سانت مارتين، و أنتيݣوا وباربودا. سان كيتس ؤنيڤيس هي لبلاد لوحيدة ف لمنطقة د لكاريبي اللي عندها نظام فيديرالي.
تيسكنو سان كيتس ؤنيڤيس تقريبا 52.000 ديال الناس، و لعاصمة ديالها هي باس طير. اللغة الرسمية د لبلاد هي لينݣليزية، و عاد كاينة اللغة د لكريول اللي كيهضروها بزاف د الناس. لفلوس اللي كاتخدّم هي الدولار د شرق لكاريبي. سان كيتس ؤنيڤيس بلاد داخلة مع بزاف د لمنضمات دولية بحال لأمم لمتحدة، لبنك الدولي، صندوق النقد الدولي و لمنضمة د الدول لأمريكية.
نوبيليوم
النوبيليوم (ب نّݣليزية :Nobelium) هوّا عنصر كيماوي أساسي، الرمز ديالو هوّا No ؤ نّمرة دّرية ديالو 102 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 16. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1958 ؤ تسمّا ب سميت لمخترع السويدي ألفريد نوبل.
روذرفورديوم
لروذرفورديوم (ب نّݣليزية :Rutherfordium) هوّا عنصر كيماوي أساسي، الرمز ديالو هوّا Rf ؤ نّمرة دّرية ديالو 104 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 4. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1969.
يوݣوسلاڤيا
يوݣوسلاڤيا (بالصربية/لكرواتية:Jugoslavija / Југославија - بالصلوڤينية: Jugoslavija - بلمقدونية: Југославија - لمعنى ديالها: لبلاد د السلاڤ د لجنوب) كانت بلاد ف لوسط و لجنوب الشرقي د ؤروپا ف لقرن لعشرين. تأسسات من مورا لحرب لعالمية اللولا ف 1918، و كانت سميتها لأصلية لمملكة د الصربيين و لكرواتيين و الصلوڤينيين. كانت لفكرة ديالها هي تجمع السلاڤيين د جنوب شرق ؤروپا ف بلاد وحدا.
من اللخر ديال التمانينيات، و من مورا مشاكل قتصادية و سياسية، بدات يوݣوسلاڤيا تاتفكك بشوية بشوية، و كل وقت تاتخرج منها بلاد. آخر مرة تفككات فيها يوݣوسلاڤيا رسميا هي ف 2006، ملي تفارقو صربيا و مونطينيݣرو، و ولاّت كل وحدا فيهم بلاد.
لجمهوريات ديالها
ف لوقت اللي كانت كبيرة فيه ݣاع، كانت يوݣوسلاڤيا جامعة 6 د لجمهوريات، و هي:
سانية برݣيݣ
سانية برݣيݣ جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 28854 واحد، على حسب لإحصاء لعام 2014.
لاورينسيوم
للاورينسيوم (ب نّݣليزية :Lawrencium) هوّا عنصر كيماوي أساسي، الرمز ديالو هوّا Lr ؤ نّمرة دّرية ديالو 103 ف طّابلو دّوري، هاد لعنصر مرتب ف السطر (الدورة) 9و لعمود (لمجموعة) 17. هاد لعنصر داخل ف لݣروپ ديال لأكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1961.
قلقولة
لقلقولة (بلعربية :جمجمة، بلفرانساوية :crâne، بنݣليزية :skull) هيا الطرف لفوقاني ولا لقدّامي (على حساب آشمن نوع د لبهايم) ديال السكيليطة د السنسوليات، مقادة من واحد لكمشة دلعضام ملمومين بيناتهوم كي شي بواطة مطمور فيها لمخ و كاتكالي عليه ولايني مديورين حتا ل شلا غرايض خرين، لقلقولة متكية على السنسول لعنقي ؤ واقفة بالضبط على واحد لفقرة كايݣولو ليها "أطلس". تصغير|شوفة جنبية للقلقولة ديال [[بنادم (هوموسابيان)]] لقلقولة داخلة فلجيهاز السكيليطي ؤ مقادّة من جوج طروفا: لكاصكة (تجابت من كاصك حيت جات معا لبلاصة اللي كايتدار فيها) ؤ لفك التحتاني. لقلقولة عند بنادم كاتقسم على جوج طروفا و اللي هوما: عصبوكاصكة (هازّة لقلدات لعصبية) ؤ وجهوكاصكة (هازّة التويشيات ديال لوجه ؤ داخل فيها نيت لفك التحتاني).
عند بنادم
فلبدية د لكلام، لقلقولة هيا اللي كاتعطي لقلدة للراص عند بنادم نقدّو نشبهوها بواحد لبواطة و لا طارّو (وعاء) مخبيين فيه تواشي عصبية بحال لمخ ؤ لمخيّخ والجدع لمخّي وزيد عليهوم شلا جواوف خرين (جوف خنافري، جوف عيني، جوف فمي و الشّرماط السمعي...) غاراضها اللول هوّا تحمي هاد التواشي الضاروريين فلعيشة ديال بنادم.
تصغير|قلقولة ديال بنادم لقلقولة مصاوبة من واحد لمجمول دلعضام ملاصقين بشي لعيبات كايتسماو ب "غرازي"، هاد لعضام عند لبالغ عدادهوم 22 عضمة مختالفة ؤ وحدة فيهوم وكان اللي كاتحرك وهيا ل"فك لتحتاني" بينما دوك 21 خرين مكايتحركوش.
ليستة دلعضام دلقلقولة
1) عضام فردانيين:
2) عضام جويجانيين:
لحسن لخنيفري
لحسن لخنيفري (بلأمازيغية: ⵍⵃⵙⵏ ⵍⵅⵏⵉⴼⵔⵉ) هو مغني من خنيفرة تيغني بلأمازيغية ديال لأطلس لمتوسط. لحسن لخنيفري معروف بزاف ف لمنطقة ديالو، و غنا مع بزاف د لمغنيين و لمغنيات معروفات بحال عيشة مايا و لحسنية و سعيدة تيتريت. ف لعادة، لأغاني ديالو تاتكون على شكل ضريب د لكمانجة (هو اللي تيضربها) و شيخات تيعاودو الصوت و تيشطحو.
من لأغاني لمعروفة د لحسن لخنيفري كاين:
دابنيوم
الدابنيوم (ب نّݣليزية :Dubnium) هوّا عنصر كيماوي أساسي، الرمز ديالو هوّا Db ؤ نّمرة دّرية ديالو 105 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 5. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1970.
تشيكوصلوڤاكيا
تشيكوصلوڤاكيا (بالتشيكية و الصلوڤاكية: Československo - Česko-Slovensko) كانت بلاد ماكاطلش على لبحر جات ف لوسط د ؤروپا. تأسسات ف أكتوبر 1918 من بعد ما ستاقلات من لإمبراطورية د النمسا و لمجر. ف لوقت اللي كانت فيه هاد لبلاد، مشاو منها بزاف د لأراضي، اللي خداوهم بزاف د لبدان بحال ألمانيا و پولونيا و هنݣاريا و أوكرانيا.
كوصوڤو
كوصوڤو، رسميا لجمهورية د كوصوڤو (بلألبانية: Republika e Kosovës - بالصريبة: Република Косово) هي دولة ما كيعتارفش بيها كلشي، جات ف لجنوب الشرقي د ؤروپا. كوصوڤو ماكاطلش على لبحر و جات ف لوسط د لمنطقة د لبلقان. تاتحدّها مقدونيا الشمالية من لجنوب الشرقي، صربيا من لجنوب الشرقي، مونطينيݣرو من الشمال لغربي و ألبانيا من لجنوب.
تشيكوصلوڤاكيا
من مورا لحرب لعالمية التانية، دخلات تشيكوصلوڤاكيا ف لمعسكر الشرقي، و ولاّت دولة اشتراكية. ف 1968، من مورا مضاهرات ف پراݣ، دخل لإتحاد السوڤياتي لتمّا و قمع الناس باش يبقاو تابعين النضم لإشتراكي. ف 1989، من مورا ما بدات تاطّيح الشيوعية ف شرق ؤروپا، وقعات تورة مهدّنة ف تشيكوصلوڤاكيا، و دخلات لبلاد ف نضام رأسمالي.
كوصوڤو
من لوقت اللي تفككات فيه يوݣوسلاڤيا و الناس د كوصوڤو باغين تكون عندهم بلاد، و دخلو ف حرب طويلة من 1990 ل 2008. نهار 17 فبراير 2008 علنات لجمهورية د كوصوڤو من جيهتها بوحدها لإستقلال ديالها من صربيا، و من ديك الساعة عتارفات بيها 96 بلاد ف لعالم، و لكن ما داخلاش مع لأمم لمتحدة. لعاصمة ديالها و أكبر مدينة فيها هي پريستينا، و اللغات الرسمية د لبلاد هي لألبانية و الصربية. كوسوڤو داخلة عضو مع لبنك الدولي و صندوق النقد الدولي، و طلبات تكون عضو مراقب ف منضمة التعاون لإسلامي.
تشيكوصلوڤاكيا
ف 1993، تفككات تشيكوصلوڤاكيا و خرجو منها جوج بلدان كاينين دابا، و هوما التشيك و صلوڤاكيا.
سباتة
سباتة جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 116255 واحد، على حسب لإحصاء لعام 2014.
سايكدلية
سايكدلية (ب لفرانصاوية: Psychédélisme) هو تيار وستيل فني وأدبي وموسيقي بان ف ستينات و رتابط ب لحالات لي تايكون فيها لإبداع لفني ناتج على تعاطي لمخدرات وكاين لي تايوصفو بحالة هلوسة ولا تبويقة فنية. لكلمة كاتوصف حتا لإنتاجات لأدبية ولا لفنية لي كاتصور هاد لحالة وتاتستعمل حتا للإشارة للكودات لجمالية و لفنية لي بانت فهاد تيار خصوصا فرسم ولفنون لبصرية.
سان مارينو
سان مارينو، رسميا لجمهورية د سان مارينو (بالطاليانية: Repubblica di San Marino) هي دولة جات ف لجنوب د أوروپا، و تادور بيها الطاليان من ݣاع الجوايه (جات داخلة فيها). سان مارينو وحدا من أصغر لبلدان ف أوروپا و تا ف لعالم من ناحية لمساحة. لمساحة ديالها ما كاتفوتش 61 كم مربع.
سان مارينو هي أقدم بلاد ف لبلدان اللي كاينين دابا ف لعالم، و أقدم جمهورية. تأسسات نهار 3 شتنبر 301، من سانت مارينوس، اللي خرج من لإمبراطورية الرومانية، و أسس دولة تسمّات على سميتو. سان مارينو هي الدولة اللي عندها تا أقدم دستور ف لعالم، تكتب ف عام 1600، و هو اللي باقي مخدّم تال دابا.
التاريخ الجديد
هاذه الجمهورية الصغيرة سان مارينو شعار ديالها هي الحرية ديماً و دات استقلالها بعد تهديدات على مر تاريخها.خضعت سان مارينو لثلث غزوات عسكرية،اللولا عام 1503م احتلها سيزار بورجيا و ضمها لجمهوريته شهر حتى مات.طاح عليها احتلال آخر عام 1944م بالقوات الالمانية و من ثم الحلفاء اللي احتلوها سيمانات.في 8 اكتوبر 1600 دارو اول دستور مكتوب.فيه تشريعات قانونية نستعملو اليوم مع انها فاتت بتقلبات سياسية.كانت فرانسا في وقت نابليون ندافع عن الجمهورية من وقت طويل.
لمناخ
بما انها دولة صغيرة قريبة من الطاليان ف راه لمناخ ديالها هو بحال لمناخ ديال ايطاليا النيت (مناخ متوسطي، جبلي).
الرياضة
سان مارينو عندها غي دوري د لكورة وصافي .ماعندهاش حاجة وحداخرة، تا تشارك في السباقات د فورمولا وان ولكن السباق كيديروه في ڤيلاج طلياني قريب منها.
سيبورݣيوم
السيبورݣيوم (ب نّݣليزية :Seaborgium) هوّا عنصر كيماوي أساسي، الرمز ديالو هوّا Sg ؤ نّمرة دّرية ديالو 106 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 6. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1974.
مايتنيريوم
لمايتنيريوم (ب نّݣليزية :Meitnerium) هوّا عنصر كيماوي أساسي، الرمز ديالو هوّا Mt ؤ نّمرة دّرية ديالو 109 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 9. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1982.
هاسيوم
لهاسيوم (ب نّݣليزية :Hassium) هوّا عنصر كيماوي أساسي، الرمز ديالو هوّا Hs ؤ نّمرة دّرية ديالو 108 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 8. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية. هاد لعنصر معروف من 1983.
بوريوم
لبوريوم (ب نّݣليزية :Bohrium) هوّا عنصر كيماوي أساسي، الرمز ديالو هوّا Bh ؤ نّمرة دّرية ديالو 107 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 7. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1981.
سبت سايس
سبت سايس جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 10488 واحد، على حسب لإحصاء لعام 2014.
سانت ڤينسنت و لݣرونادين
سانت ڤينسنت و لݣرونادين (بلينݣليزية: Saint Vincent and the Grenadines) بلاد أرخبيل جات ف لكاريبي، و بالضبط ف لجنوب ديالو، مع لجزر د لأنتيل الصغار. سانت ڤينسنت و لݣرونادين فيها 33 جزيرة ف لمجموع، منها اللي مسكونة، و منها اللي مامسكوناش. لجزيرة لكبيرة ݣاع سميتها سانت ڤينسنت، و عاد كاين 32 جزيرة آخرين صغار، اللي هوما لجزر ديال لݣرونادين. أقرب بلدان ليها هوما سانط لوسيا ف الشمال، باربيدوس ف الشرق، و ݣرينادا ف لجنوب.
سانت ڤينسنت و لݣرونادين تيسكنو فيها تقريبا 110.000 ديال الناس ولعاصمة ديالها هي كينݣسطاون. اللغة الرسمية د لبلاد هي لينݣليزية، و بزاف د الناس تيهضرو بيناتهم لكريول ديال لمنطقة. لفلوس اللي كاتخدّم ف لبلاد هي الدولار د شرق لكاريبي. سانت ڤينسنت و لݣرونادين كانت تستعمرات من فرانسا و بريطانيا، و ولأّت بلاد مستاقلة ف 1979. هي داخلة ف بزاف د لمنضمات دولية بحال لأمم لمتحدة، لكونمويلت و الجماعة د لكاريبي.
سبت النابور
سبت نّابور جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 7212 واحد، على حسب لإحصاء لعام 2014.
سبت ݣزولة
سبت ݣزولة جماعة ترابية حضرية كاينة ف إقليم آسفي، جهة مراكش آسفي، ساكنين فيها 18543 واحد، على حسب لإحصاء لعام 2014.
جواد لياميق
جواد لياميق، تولد فـ29 فبراير 1992 ف خريبݣة، هو كوايري مغريبي كيلعب ف لپوصط د ديفاع معا لفرقة د ريال ڤالادوليد ف صبانيا.
لكاريير معا لفراقي
فـ29 يناير 2020، مشا مسلف ل ريال زاراݣوسا حتال لخر د لموسم د 20-2019.
فـ24 شتنبر 2020، سنا كونطرا د ربع سنين معا لفرقة د ريال ڤالادوليد.
صبويا
صبويا جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 3729 واحد، على حسب لإحصاء لعام 2014.
دارمشتاتيوم
دّارمشتاتيوم (ب نّݣليزية :Darmstadtium) هوّا عنصر كيماوي أساسي، الرمز ديالو هوّا Ds ؤ نّمرة دّرية ديالو 110 ف طّابلو دّوري، هاد لعنصر مرتب ف السطر (الدورة) 7و لعمود (لمجموعة) 10. هاد لعنصر داخل ف لݣروپ ديال المور أكتينيدات . ف الظروف لمعيارية د الضغط ؤ الحرارة، هاد لعنصر ما يمكنش نلاحظوه ف الطبيعة، هوّا عنصر صطيناعي كايتكون ف مختبرات الكيمياء النووية.. هاد لعنصر معروف من 1994.
نوار (مرض)
النوّار ؤلا السّيفيليس ؤلا لمرضة لفرانساوية هوّا واحد التوسيخة ساكوفاحيا دايزة(ت.س.د) و اللي كاتقدر تدير مسايل خايبين بزاف يلا ماتداواتش. النوّار كايتقسم لتلتسطاجات(اللولاني، الجوجاني، التلتاني) اللي فلخر واقيلا تقدر تسالي بلموت، كل سطاج و لعلامي ؤ السامپطومات اللي كاتجي معاه، لمريض فلغالب ماكايعرفش راصو واش هاز لمرضة وداكشي علاش يقدر يدوزها للناس لخرين بلا مايعيق.
هاد لمرضة مولاتها واحد لباكتيرية على سيفة دالرّوصور(لولب) سميتها لعلمية "تريپونيمة پاليدومة" ؤ بالداريجة نقدرو نسميوها ب "مولانوّار باكتير" ؤلا "الروصورية لمشحوبة".
لؤصولوجيا ديال السمية
النوّار كان فشحال هادي واحد لمرضة محشومة ؤ معيبة ؤ لبلاد اللي ضرباتها هاد الجايحة كاتسبها فبلاد لخرا، دابا كانو النݣالزا ؤ لاليمان ؤ لمغاربا كايقولو باللي هيّا مرضة فرانساوية ، بينما الرواسا كايقولو باللي هيا مرضة پولاندية ، و لپلانديا كايقولو باللي هيا مرضة أليمانية ؤ زيدوزيد...
أما لكليمة ديال" سيفيليس" تجابت فلقرن سطاش فاش واحد الشاعر ؤ طبيب طالياني جيرولامو فراكاستورو فعام 1530م دار واحد لخبّيرة سميتها "السيفيليس ؤلا لمرضة لفرانساوية" ؤ اللي كاتعاود على واحد لفلاح سميتو سيفيلوس تݣال باللي هوّا بنادم اللول اللي تصاب بيها حيت ستاهل لعقوبة دالرب "أپولو" لاحقاش سيفيلوس تعصب على هاد الرب حيت نشف ليه شجارو ؤ حبس عليه لعيون اللي كايرويو بهايمو السيد صافي جعر ؤ مابغاش باقي يعبد "أپولو" ، مورا هادشي الرب "أپولو" سخط عليه ؤ نعلو وهاكا غايسلط عليه واحد لمرضة خايبة سميتها السيفيليس.
تاريخو فلعالام
بزاف ديال لعيون كاتقول باللي لبدية ديال لمعرفة ديال النوّار كانت فعام 1495م فاش نتاشر كي مرضة جديدة ؤ كاتخلع ؤهادشي بان بين لعساكريا ديال شارل التامن لمليك دفرانسا فغزوتو على ناپولي الطاليانية وكانت لهضرة رايجة باللي هاد الجايحة جابوها لبانضيا ديال كريستوفر كولومبوس اللي جاو من لعالام الجديد. غير هوا كاينين شي فراضي كايقولو باللي لمرضة بانت من واهلي لاحقاش ياد أبوقراط وصف مزيان لعلامي اللي كاتضرب لعضاوي النسلية.
لمرضة تعرفات فاللول فوروپا ولايني لمناشرة لكبيرة ديالها دروكا كاينة فيفريقيا لكحلة(جانوب دالصحرا) ؤ لميريكان لجانوبية على حساب لمنضامة ديال الصحة لعالامية.
لمكاشفة دلميكروب فلمرة اللولة كانت على يدّين جوج باكتيريالجا أليمانيين فريتز شودين ؤ هيريخ هوفمان وهادشي ف1905م ملّي عرفو باللي لميكروب مول النوّار هوّا تريپطونيمة پاليدومة (Terptonema Pallidum) وبلحرف فالداريجة سميتها : الرّوصورية لمشحوبة.
تاريخو فلمغريب
لمغريب كيبحال ݣاع لبلدان مازهقش من هاد الجايحة، و اللول اللي دوا ؤ شيّر عليها هوّا حسن لوزّان فكناشو "وصف أفريقيا"، ؤ على حسابو قال فيه باللي : "هاد الدا نشروه ليهود فلمغريب ؤ باللي ماكانش معروف ݣبل من 1495م عند لمغاربا ولايني فاش الدون لقشتالي فيرديناند حوّز على ليهود دصبلبون من شبيهتݣزيرة ديبيريا جاو بزاف منهوم لبلاد لبربر(قصد زعما لمغريب) ؤ هوما هازين هاد لمرضة. و عداد كبير من الزغبيا دلمغاربا دارو معاشرات ساكوفاحية معا لعيالات ديال دوك ليهود ؤبهاكا لمرض نتاشر شوية بشوية ؤ فوقيتة ديال عشر سنين ماخلا حتاشي دار مكانش فيها".
هاد لمرضة غايدوي عليها تاني واحد الطبيب مغريبي فالزمان ديال مولاي سماعين سميتو عبد لوهاب أدرّاق و اللي كان فنفس لوقيتة شاعر ، وصف بيها هاد لمرضة بلمرضة لواعرة ݣاع اللي كانت فزمانو ؤ ݣال عليها فواحد لقصيدة سميتها "الأرجوزة في الحب الإفرنجي" :
الحب معدود من البثور°°°وأمره من أصعب الأمور
ونازف بالدم والرطوبة°°°مع لهب وحكة صعيبة.
بلمعقول، لمغريب فلقرن سبعطاش كان كايحسب بزاف دالطبا اللي كانو ولاد زمانهوم ؤ كايخدمو بحال ݣرانهوم فوروپا ديك الساع و بنفس لمانيرة الدواوية ديالهوم يعني كانو كايعطيو فالدوّا الزّاواق و الزرنيخ ؤ الشبّة وهادو كانو دويان ملاح ضد هاد لمرضة. شي كنانش طبيين قبل من لحماية كايدويو بالتفصيل على هاد الدويان. عبد لكريم لعلج لخّص لينا لفورميلة الدواوية ضد النوّار و اللي فيها كايتعطاو شي كينات زرنيخوزاواقية معا واحد الرّيجيم دلماكلة اللي لمريض خاصو يتبعو. واحد لمزوار فرانساوي كان معيّن باش يعاود يعصرن لعسكر لمغريبي فلعهدة ديال مولاي لحسن اللول، سميتو جون جاك يوليوس هيركمان ؤهوّا نيت مول لكتاب ديال "لمغريب لعصري : Le Maroc moderne" عاش فلمغريب بين 1877 و 1883 ؤفيه كايݣول باللي فلمدينة دمولاي عقوب، حدا فاس، كاين فيها واحد الزاوية تبنات حدا واحد لمنبع ديال حامة كانو لمراض بالنوّار كايعومو فيها ؤ لغريب هوّا بصّاح كانت هاد لحامة كاداوي دوك لحبوب، واقيلا أشكو فيها لكبريت.
ولايني فلخر دلقرن تسعطاش و لبدية دلقرن عشرين مشاو هاد الطرقان السيونصية ؤ ولّاو بلاصتهوم طرقان كاتخدم الطب التقليدي بلعشوب ؤ خلاص بلامانهضرو على لوضعية السوسيوقتيصادية لمكفسة فداك الزمان اللي خلات لمغاربا يزيدو ينشرو فلمرضة بلا مايعيقو ولا يعرفو تعقيداتها. == علامولوجيا : == النوّار هوا واحد الدا اللي كاينتاشر بلمعاشرة الساكوفاحية ، و كاتسببها واحد لباكتيرية عندها شكل ديال روصور(لولب) كاتسما بالتريپطونيمة پاليدومة ؤلا بالدارجة "مولانوّار باكتير"، هاد لميكروب كايتعتابر مرّاض بنادمي بزّازي ؤ كايتعتابر بنادم هوّا خزّانو، مولانوّار باكتير مسؤول على علامي دلحرقة ملوكاليزية سيرتو فالجيهة دلحجر حيتاش كايتكاتر فلداخل ديال النسوجا ديال الجلد اللي تماك.
بنادم اللي توسخ بهاد لميكروب كايدوز فلعادي من واحد الطريق اللي فيها تلتمراحل متابعين على واحد لمودّة ديال عشرسنين هاد السطاجات هوما :
السطاج اللول = السيفيليس اللولاني
السطاج اللول ماعندوش شي علامي اللي باينين ديما ويلا كانو فلعْموم مكايبانو حتا كادوز واحد تلاتة دالسيمانات مورا لعدوة. كاندويو على واحد لحبوبة جلدية غوزية فلعضو النسلي كاتسما بلقرحة النسلية ؤ هيا واحد جريحة وحدانية ، ماكاتوجعش ، نقية ؤ حدودها واضحين، ولايني كاتعادي دغيا يعني كاتكون عامرة ميكروب هادشي اللي كايخليها واحد لبلاصة مزيانة للطبيب باش يهز منها الشانتيو ، هاد لقرحة تقدر تكون ملامّة معا واحد لولسيسة حجرية تابعة ؤ اللي حتاهيا ماكاتوجعش ؤ ماكاتݣيّحش، ؤمنين ماكايكون لا وجع لا والو بنادم مكايتسوقش ليها وكايخلي لقرحة حتا تبرا بوحدها مورا واحد ربعة حتال ستة ديال السيمانات.
السطاج الجاوج = السيفيليس الجوجاني
تصغير|راجل واصل لسطاج الجاوج ديال النوّار، خيّص على بوغزّون فجلدو. لمولانوّار باكتير حݣا كايتشتت فلكسدة كاملة فالسيركوي الدماوي ؤ اللمفاوي ؤكايدير شي كمشة دلحبوب فالجلد سميتهوم : بوغزّون (طاشات صغار ؤ غوزيين) ، بوغزّون كايكون موضعو فلعادة فلكف دليدّين و الرجلين ، فلوجه ؤ يقدرو يكونو معاهوم حتا ولسيسات كتار.يقدرو يكونو معاهوم حتا علامي معمومين بحال السخانة، خسران الشعر ؤ لوزن، هنا يادلّي فاش لمريض كايبدا يعرف باللي شي حاجة ماهياش. غير هوّا بحال السطاج اللولاني هاد لعلامي كايغبرو غير بوحدهوم مورا عام منبعد لعدوة.
السطاج السكوتي =السيفيليس السكّوتي =
سبيطاريا سلبي ؤ مكايبانوش حتا علامي مرضاوية ولايني سيرولوجيا موجب يعني التحاليل ديال الدم بوحدهوم اللي يقدرو يقوّرو لمرضة.
السطاج التلتاني
كايبان واحد عشر سنين مورا لبدية دالتوسيخة عند الناس اللي مادّاواوش ؤ فيه كايكونو تعقيدات معطلين سيرتو قلبوعروقية ، عصبولوجية...
السطاج ديال عصبونوّار
واحد لمرْحْلة معطلة فلمرضة بالسيفيليس يلا ماتداواتش(تقدر توصل حتال تلاتين عام) مكاتبانش عند كولشي ولايني غير عند واحد 20 حتال 40 فلمية. كاتكون فالسطاج الجوجاني و التلتاني دالنوّار ؤ فيها كايبانو علامي عصبولوجية : مينانجيطة مجهدة، اللّقوة، شلالة، لعما ، كسيدة عروݣية مخية...
مكاشفة
• لمكاشفة لبيولوجية خاصها تدار قدام ݣاع لقرايح لخرزونسلية ولا لفمية وخاصها تدار قبل من التخدام دلؤونتيبيوتيك.
• الطريقة لمرجوع ليها فلمكاشفة على لباكتيرية مولات النوار هيا السيرولوجيا و اللي فيها التقلاب على كونطركسدات سوا التريبتونيمية(VDRL) سوا لماشي التريبتونيية.
سانط لوسيا
سانط لوسيا (بلينݣليزية: Saint Lucia) هي بلاد جزيرة جات ف لجنوب الشرقي د لمنطقة د لكاريبي، ما بين لبحر د لكاريبي و لمحيط لأطلسي. أقرب لبلايص ليها هوما سانت ڤينسنت و لݣرونادين و باربيدوس و لجزيرة د مارتينيك، اللي تابعة ل فرانسا.
سانط لوسيا هي لبلاد لوحيدة ف لعالم اللي مسمية على مرأة عاشت ف التاريخ، و اللي هي سانطا لوسيا، اللي عاشت ف وقت لإمبراطورية الرومانية، و محسوبة من لعيالات لمهمات ف التاريخ د لمسيحية.
با حماد
حمد بن موسى، لمعروف ب بّا حماد، كان الصدر لاعضم و لحاكم ديال لمغريب ما بين 1894 و 1900. ولّى حاكم البلاد فاش طلع ولد ختو مولاي عبد العزيز ل لعرش، لي كان باقي درّي،  واخا كانو عنده خوتو كبر منو. لحوكم ديال بّا حماد، بحال لحوكم ديال مولاي لحسن قبل منه، بقى كايوحل لمغريب ف حزّات مالية و سياسية بشلّا ضرايب جديدة، لي ماقبلهاش الشعب، و لي خلّات لمخزن يولي معول كتر و كتر على بلدان النصارى باش يخلص لجيش و لخدامة باش يحارب بلدان السيبة لي تشكلو، و هادشي لي من بعد غايخلي لمغريب يطيح ف لستيعمار.
ستي فاضمة
يسار|تصغير|واد ؤريكا دايز من ستي فاضمة ستي فاضمة جماعة ترابية قروية كاينة ف إقليم الحوز، جهة مراكش آسفي، ساكنين فيها 24120 واحد، على حسب لإحصاء لعام 2014.
با حماد
تݣال عليه بلي كان قصير و غليض، و كان من الناس لي ساهمو ف لبني و التوسيع ديال قصر لباهية ف مراكش.
ڤلاديمير لينين
ڤلاديمير إلييتش أوليانوڤ (ب الروسية: Владимир Ильич Ульянов) (تولد ف 22 أبريل 1870 ف أوليانوڤسك - مات نهار 21 يناير 1924 ف موسكو)، اللي كان معروف بسميت ڤلاديمير لينين كان توري و ماركسي و سياسي روسي، و لقايد ديال لحزب لبلشوڤي و التورة لبولشوڤية، و رئيس لحكومة د روسيا السوڤياتية من 1917 ل 1924، و ديال لإتحاد السوڤياتي من 1922 ل 1924.
ف لوقت اللي حكم فيه لإتحاد السوڤياتي، ردّو بلاد فيها حزب واحد هو لحزب الشيوعي السوڤياتي. لإيديولوجيا ديالو كانت شيوعية، و هي اللي طوّر منها مذهب ديالو سميتو اللينينية، و اللي هو نوع من لأنواع د لماركسية، الشعار ديالو هو لأرض و لخبر و السّلام.
ملّي مات لينين ف 1924 حكم موراه جوزيف سطالين لإتحاد السوڤياتي تال 1953.
سطات
سطات جماعة ترابية حضرية كاينة ف إقليم/عمالة سطات، جهة دّار لبيضا سطات، ساكنين فيها 141637 واحد، على حسب لإحصاء لعام 2014.
ساو طومي ؤ پرينسيپي
ساو طومي ؤ پرينسيپي (بلبرتغالية: São Tomé e Príncipe)، رسميا لجمهورية الديموقراطية د ساو طومي ؤ پرينسيپي، هي بلاد أرخبيل جات ف لخليج د غينيا، ف لغرب د إفريقيا. لبلاد فيها جوج أرخبيلات تيدورو على الجوج الجزر لكبار، اللي هوما لجزيرة د ساو طومي و لجزيرة د پرينسيپي، بيناتهم 140 كم ما بين بعضياتهم. أقرب بلاد ليها هي لݣابون، و اللي جات تقريبا 225 كم ف الشرق ديالها.
لجزر د ساو طومي ؤ پرينسيپي ما كانوش مسكونين ملي كتاشفوهوم لبرتغاليين ف لقرن 15، و بالضبط ف عام 1471، و حتلّوهوم. بداو تيتخدّمو ف ديك لوقيتة ف لبيع و الشرا ديال لعبيد اللي تيمشيو لأمريكا من لمحيط لأطلسي. بزاف من لعبيد اللي جابوهم لبرتغاليين ل ساو طومي ؤ پرينسيپي باش يزرعو السكار و لقهوة و لكاكاو بقاو تمّا، و ناضلو حتى ستاقلو من لبرتغال ف 1975، و أسسو لجمهورية ديال ساو طومي ؤ پرينسيپي.
ستانلي كوبريك
سطانلي كوبريك (26 يونيو 1928 - 7 مارس 1999) هو واحد المخرج ميريكاني دار بزاف د الفيلمات اللي بقاو فالتاريخ ديال السينيما بحال 2001: ؤديسيا د لفضاء و الليمونة لماكينة.
سعادة (عمالة مراكش)
سعادة جماعة ترابية قروية كاينة ف إقليم مراكش، جهة مراكش آسفي، ساكنين فيها 67085 واحد، على حسب لإحصاء لعام 2014.
ستانلي كوبريك
كوبريك تربى ف برونكس, نيويورك سيتي، و درس ف مدرسة ويليام هوارد تافت العليا من 1941 ل 1945. جاب معدلات عادية ولكن بان عندو هتيمام قوي ب لأداب، التصوير، و السينما من صغرو، و علم راسو جميع جوانب إنتاج و إخراج الأفلام بعد ما تخرج من المدرسة العليا. بعد ما خدم ك مصور ل مجلة Look ف عوام 1940 و 1950، بدا كيصور أفلام قصيرة بتكلفة مينيمالية و صور أول فيلم هوليوودي كبير ديالو, The Killing (لقتيلة), من إنتاج د United Artists ف 1956. مورا هادشي جاوه جوج د لمشاركات مع كيرك دوݣلاس: فيلم لحرب Paths of Glory (الطرقان د المجد) ف 1957 و لملحمة التاريخية Spartacus (سپارطاكوس) ف 1960.
سطار أكاديمي
يسار|190px سطار أكاديمي هو برنامج مسابقات تلفزيوني غنائي عالمي كايتدار كل عام و كايستمر عاداد د شّهورا. دارتو شركة اندمول لهولندية و كايتدار ف50 بلاد فالعالم.
الفكرة ديالو هي بلي تقدم للناس مواهب غنائية جديدة كايديرو تمارين و حصص يوميا و كاينميو القدرات ديالهم الفنية، و هادشي كايتم بطريقة تلفازة د لواقع. كاتبث حياة الطلاب فبلاصة وحدةلمدة 15 سيمانة. كاتدار ف سطار أكاديمي حفلات غنائية ستيعراضية سيمانية فواحد لمسرح كبير قدام مياوات ديال لمشجعين و كاتذاع مباشرة كل سيمانة.
أما بالنسبة ل طلاب فا ليهم قناة خاصة كاتبت لبلاصة اللي هما ساكنين فيها 24 ساعة على 24 و حتى كاينين يوميات بمتابة خبار ل داكشي اللي كايطرا معاهم يوميا. كل سيمانة كايخرج من بينهم واحد الطالب على حساب تصويت الجمهور ل لمترشحين، و اللي وصل حتى للخر و خدا اعلى تصويت للجمهور هو اللي كايربح.
سطوكهولم
سطوكهولم (بالسويدية: Stockholm) هي لعاصمة د السويد وأكبر مدينة فيها و ف سكانديناڤيا كاملة. تيسكنو فيها تقريبا مليون واحد.
سطوكهولم هي لعاصمة الثقافية و لإعلامية والسياسية و لإقتصادية دالسويد، وفيها لمقر د لبرلمان د السويد و ديال ݣاع لوزارات، وحتا لقصر د لملك كارل ݣوسطاڤ. جات لمدينة ف الشرق د لبلاد على لبحر د لبلطيق، وفيها مرسى وثلاثة د لمطارات.
وقعو بزاف د لأحداث لعالمية ف سطوكهولم، و خلاّوها مشهورة ف لعالم، بحال لألعاب لأولامپية د 1912، و النهاية د كاس لعالم د لكورة د 1958.
سعاد صابر
سعـاد صابر هي واحد لممثلة مغريبية خلاقت ف لحي لمحمدي  ف دارلبيضا عام 1950، من بين لفنانات لي بينو لوجود ديالهم ف لمغريب، مثلاث فبزاف دلأفلام ؤمسلسلات مغريبية.
لمسيرة لفنية ديالها
تولدات فمدينة الدار البيضا عام 1950، بانت لموهبة عند سعاد صابر فعمر صغير بزاف، دخلات للثمثيل مباشرة من بعدما تزوجات ؤهي بنت طمنطاعش رعام ؤلي كان ساعدها بزاف كان هو الزوج ديالها، ؤقدرات تثبث ذاتها ؤتبين راسها فواحد الزمن لي كان الثمثيل ممنوع على النسا. ؤقدرت تحقق مكانة كبيرة فلمغرب، ؤتكسب حب لجمهور المغربي،  بالأدوار  لي كتعطي قيمة للمرأة المغربية
سري لانكا
سري لانكا ولاّ سريلانكا ( بالتاميل: இலங்கை - بالسينهالا: ශ්‍රී ලංකාව)، رسميا لجمهورية الديموقراطية لإشتراكية د سري لانكا، هي بلاد جزيرة جات ف الشمال د لمحيط لهندي ف لجنوب د آسيا. أقرب لبلدان ليها هي لهند، اللي جات 31 كم ف الشمال ديالها، و لمالديڤ، اللي جات ف لجنوب لغربي ديالها. من 1948 ل 1972، كانت لبلاد سميتها سيلان.
لبلاصة اللي فيها سري لانكا عندها تاريخ مكتوب قديم فايت 3000 عام. بزاف د لكتوبا اللوالا د لبودية تكتبو فيها. لمنطقة حكموها بزاف د لملوك محليين، تال لقرن 16 فين ستعمراتها لبرتغال، و من بعد عطاتها لهولاندا. ف 1815 ستعمرات بريطانيا لمنطقة، و بقات فيها تال 1948، اللي هو لعام اللي ستاقلات فيه رسميا لجمهورية د سيلان. ف 1972 بدلات السمية ل سري لانكا، و ف 1983 بدات فيها حرب أهلية مابين مجموعات نفصالية و لعسكر سالات ف 2009.
تيسكنو ف سري لانكا تقريبا 22 مليون د الناس و اللغات الرسمية ديالها هي التاميل و السينهالا. لبلاد عندها جوج عواصم: 	سري جاياواردنپورا كوتي (لعاصمة لإدارية) و كولومبو (لعاصمة التنفيدية و لقضائية). السكان د لبلاد مخلطين و فيهم لبوديين (لبودية هي الدين الرسمي د لبلاد) و لهندوس و لمسلمين و لمسيحيين. لإقتصاد د لبلاد معروف بالتصدير د منتوجات بحال آتاي و لقهوة و لكاواتشو. سري لانكا داخلة ف بزاف د لمنضمات الدولية بحال لأمم لمتحدة و لكومنويلت و لحركة د عدم لإنحياز.
سعيد أشتوك
سعيد أشتوك أولا سعيد بيزران (1925 - 7 شتنبر 1989) هوا مغني وشاعر أمازيغي مغربي من سوس تيغني بالشلحة وكيخدًم الآلة ديال الرباب و لوطار.
حياتو
تولد سعيد أشتوك عام 1925 فدوار بيزوران فسيدي بوسحاب. كانت سميتو د بصًح هي محمد بيزران وخدا سميت أشتوك حيث جا من اشتوكة آيت باها.
بدا تيغني عام 1958 فالفرقة ديال الرايس حماد أمنتاك قبل مايدير فرقتو لي كانت فيها رقية الدمسيرية و فاطمة تبعمرانت.
كان سعيد أشتوك تيغني علا لقضايا الإنسانية والاجتماعية والوطنية وسجل الأغاني ديالو فالكاسيطات و سافر فالمغرب و الخارج.
سعد الدين العتماني
سعد الدين العتماني، تزاد نهار 16 يناير 1956 فإينزݣان، كان رئيس لحوكومة ؤ سياسي ؤطبيب نفسي مغريبي.
حياتو
سعد الدين لعتماني كان لامين لعام ديال حيزب لعدالة ؤ تّنمية ما بين 1 يوليوز 2004 ؤ 20 يوليوز 2008، ؤ عاوتاني ما بين 10 دجنبر 2017 تال 9 شتنبر 2021. كان وزير ديال الخارجية ف لحوكومة ديال بنكيران مابين 2012-2013. ولا رئيس ديال لحوكومة نهار 17 مارس 2017، تال شتنبر 2021.
سعد لمجرد
سعد لمجرد مغني مغربي تزاد فعام 1985، باه هو المغني البشير عبدو ومو هي الممثلة نزهة رݣراݣي يعني كبر فعائلة فنية. و شارك فسوپر سطار عام 2004 و خذا لمركز التاني. عاش ف مريكان 9 سنين و بالضبط فمدينة نيويورك، عندو بزاف دالأغاني لي تشهرو بزاف ودارو نسبة مشاهدة طالعة من بينهوم أغنية "المعلم" لي عندها كثر من 1 مليار مشاهدة فاليوتوب.
ف 24 فبراير 2023، محكامة فرانساوية حكمات على لمجرد ب 6 سنين د لحبس ب تهمة ديال لغتيصاب. لقضية كاترجع ل أكتوبر 2016 فاش مرا فرانساوية سميتها لورا پريول تّاهماتو بلي غتاصبها ف واحد لؤطيل ف پاري. لمجرد نفى التهمة على راسو بشكل قاطع. من بعد ف 2022 شدوه ف فرانسا على نفس التهمة وخرجوه بكفالة.
سعيد بلقاضي
سعيد بلقاضي (تولد ف 1980 ف طنجة) هو فنان مغربي د لمديح والسماع ولآلة.
حياتو
تولد سعيد بلقاضي فطنجة ف 1980 وكبر فيها. من صغرو وهو داخل فلجو دلفن الصوفي, حيت كان جدًو ديما كيدًيه للزاوية الدرقاوية, وتما فين تعلم أصول فن السماع ولموسيقا لأندلوسية ولقصايد ديالها. ف 1993 دخل مع لمجموعة د "أبناء لبوغاز" و كان هو لمنشد ديالها وفنقس لوقت كيلعب لعود.
ف 2002, أسس سعيد بلقاضي لمجموعة ديالو اللي كانت على سميتو, وشارك معاها فبزاف د لحفلات ولمهرجانات فبزاف د لبلدان د لعالم.
جبال لأطلس
جبال لأطلس (ف لقديم معروفين ب جبال دّرن) هي واحد سّنسلة ديال جّبال كاينة ف الشمال لغربي ديال إفريقيا (طولة ديالها جوايه 2000 كيلوميطر)، و كادوز من لمغريب و لجزاير و تونس. أعلا راس جبل ف جبال لأطلس هوّا توبقال لي واصل ل 4165 ميترو فوق من نّيڤو ديال لبحر و كاين ف جنوب غرب لمغريب.
سعيد شيبا
سعيد شيبا (خلاق ف رّباط ف 28 شتنبر 1970) كوايري مغريبي دولي كان كايلعب ف لوسط. بدا لكاريير ديالو ف لفتح رّباطي و لعب برّا ف بزاف ديال لبوطولات (سّعودية، سپانيا، فرانسا...). كان من لّعايبيا لمهمين ف لوسط د لمغريب ف لّخر ديال تّسعينات و شارك مع لمونتاخاب ف كاس لعالم 1998. سعيد شيبا من لّعايبيا لقلال لّي كان كايوازي بين لكورة و لقراية لجاميعية ديالو ومن بعد ما سالا لكورة كمل تّكوين ديالو و خدم ف تّدريب و تّحليل رّياضي مع قنوات رياضية مغريبية و خليجية.
سعيد شيبا دابا كيدرّب لمنتخب د لمغريب د كورة د قل من 17 عام.
لكاريير ديالو
ف مارس 2001، سلفاتو لفرقة د نانسي ل لفرقة نڭليزية مادرويل حتال لخر د لموسم. ف أول ماتش ليه، لعب ضد رانجرز ؤ عطا پاص د لبيت من كوفرة ف دقيقة تانية؛ ف هاد لماتش تعرض شيبا ل ضربة قوية من لعاب بوب مالكوم لي زطم عليه فوجهو ؤ هو طايح ف لرض، ؤماخدا حتا إندار بسباب هاد لفعلة.
إحصائيات
هاد طابلو كيعطي لإحصائيات د لكاريير د تدريب د سعيد شيبا (حتال 5 يوليوز 2021).
فرانكلين روزڤيلت
فرانكلين ديلانو روزڤيلت (ب لينݣليزية: Franklin Delano Roosevelt) (تولد ف نيو يورك ف 30 يناير 1882 - مات ف وورم سپرينݣس ف 12 أبريل 1945) كان سياسي ميريكاني، و كان هو الرئيس رقم 32 ديال لميريكان من عام 1932 تا مات ف 1945.
روزڤيلت كان تابع للحزب الديموقراطي ديال ميريكان، و عندو الرقم لقياسي ديال رئيس ربح 4 د لمرّات متابعة ف نتيخابات. كان عندو دور مهم بزاف فالنص اللول د لقرن 20، حيت هو اللي قاد لميريكان مورا لأزمة لإقتصادية، و تا ف وقت لحرب لعالمية تانية. فرانكلين روزڤيلت هو من لعائلة ديال طيودور روزڤيلت، اللي كان الرئيس د ميريكان من 1901 ل 1909.
لمزاود
link=https://commons.wikimedia.org/wiki/Category:Franklin_Delano_Roosevelt?uselang=ary|20x20px تقدر تزيد شوف بزاف د تّصاور و لمعلومات ديال فرانكلين ديلانو روزڤيلت ف ويكيميديا كومنز.
سكورة لحدرة
سكورة لحدرة جماعة ترابية قروية كاينة ف إقليم الرحامنة، جهة مراكش آسفي، ساكنين فيها 8865 واحد، على حسب لإحصاء لعام 2014.
سعيد حجي
تصغير|يسار|250px|<P ALIGN=center>تصويرة د سعيد حجي (ݣالس) مع خوتو وعبد الهادي زنيبر.
سعيد حجي (سلا، 29 فبراير 1912 - 2 مارس 1942) كان مفكر ؤ صحافي مغريبي، تعرف ب لي هو لًلول د صّحفيين لمغاربا، ؤ أول واحد كيبدا "صّحافة لوطنية" فلوقت د ليستيعمار لفرانساوي للمغريب.
حياتو
تولد سعيد حجي فسلا نهار 29 فبراير 1912، شهر قبل ما يتستعمر لمغريب، ؤ كان هو صّغير ف خوتو. ف 1923 أسس جمعية لوداد مع صحابو، ؤ كانوا كيخًرجو بيها جرائد كل سيمانة تينتاقدو فيها ليستسعمار لفرانساوي.
ف 1930 صيفط سعيد وخاه برية ل محمد بن عبد لكريم لخطابي تيشجعوه فيها، ولكن لفرانسيس ماخلاُوهاش توصل.
ف 1937 أسس سعيد مطبعة سميتها "مطبعة لمغريب" و كانت تاتخرًج لجريدة د "لمغريب" من سلا تلاتة د لمرًات فالسيمانة. من موراها ولاًت تاتخرج فالرباط وعندها أعداد كل نهار.
مات سعيد حجي وهو صغير (فعمر 30 عام) نهار 2 مارس 1942 بسباب مرض خطير اللي ما براش منًو.
مطار بوعرفة الداخلي
مطار بوعرفة الداخلي (IATA:UAR ،ICAO:GMFB) هو مطار كاين فمدينة بوعرفة لمغريبية وكايسيرڤي جهة الشرق. كيبعد لمطار على الصونطرڤيل ديال بوعرفة بـ2.7 كيلوميتر ، وقريب من الطريق لوطنية 4 والطريق لوطنية 17. كيتعتابر هاد لمطار فلمغريب مطار داخيلي، وكايقدر يهز 100.000 مسافر فلعام.
التجهيزات
120px|تصغير|يسار|لمطار ديال بوعرفة من الداخل كاينين جوج رحلات فالصيمانة كايمشيو من بوعرفة لكازا بخط جوي كاتشغلو لخطوط لملكية لمغريبية بطيارات إقليمية من نوع ATR 72.
لإحصائيات
لحركة دلمسافرين فمطار بوعرفة، بحساب لإحصائيات ديال لمكتب لوطني دلمطارات:
سكوطلاندا
سكوطلاندا (بلينݣليزية: Scotland) هي بلاد داخلة مع لمملكة لمتحدة. جات ف الشمال د بريطانيا، تاتحدّها من لجنوب لينݣليز، من الشرق لبحر د الشمال، و من الشمال و لغرب لمحيط لأطلسي. سكوطلاندا هي تاني أكبر بلاد ف لمملكة لمتحدة، فيها كتر من 790 جزيرة، مقسومين على 32 إقليم. لأغلبية د الناس تيسكنو ف لوسط د لبلاد.
سكوطلاندا كانت بلاد مستاقلة من لعصور لوسطى حتال 1 ماي 1707، اللي دخلو فيه لمملكات د لينݣليز و سكوطلاندا ف مملكة وحدا هي بريطانيا لكبيرة. ف 2014، تدار استفتاء على واش تبقا داخلة مع لمملكة لمتحدة ولا تخرج، و صوّتو لأغلبية باش يبقاو.
تيسكنو ف سكوطلاندا تقريبا 5.5 مليون د الناس، لعاصمة ديالها هي إدينبرا، و أكبر مدينة فيها هي ݣلاسݣو. اللغات اللي معتارفين بيها ف لبلاد هوما لينݣليزية و السكوطلاندية و لݣايلية السكوطلاندية. لفلوس اللي كاتخدّم هي لپّاوند. سكوطلاندا عندها من 1999 برلمان ديالها فيه 129 بلاصة، و عندها تا حكومة محلية. 59 بلاصة ف لبرلمان ديال لمملكة لمتحدة محسوبين على سكوطلاندا.
سعيد زدوق
سعيد زدوق (خلاق ف رّباط ف 1954) صحافي رياضي مغريبي. هو من أقدم و أشهر صّحافيين رّياضيين لمغاربة و تّشهر ببرامج لعالم رياضي ؤسمر رياضي.
حياتو
زدوق ولد حي توارݣة ف رّباط. فاش كان ف لّيسي دفع ل مدرسة لمعلمين و ف نفس لوقت ل واحد لكونكور د تقني ف لإذاعة و تّلفزة لمغريبية (لإتم) و تقبل فيهوم بجوج، و ختار يخدم ف تّلفزة غير حيت كانت قريبة ل دّار ديالو ف توارݣة.
هاكدا خدم سعيد تيكنيسيان ف لإتم ف 1975 ومن بعد ما شد لباك كمل قرايتو ف لجامعة د محمد لخامس (خدا ليسونص د لحقوق ف 1979) و ختار يخدم ف لمصلحة د رّياضة، ومن بين نّاس لّي عاونوه باش يندمج ف لخدمة كانو صحفيين كبار بحال عبد المجيد زهيد و الحسين الحياني.
أول ماتش علق عليه زدوق كان ف لقاهرة بين لمغريب و مصر ف 1982 ف إقصائيات كاس لعالم، وهاكدا بدات لمسيرة ديالو ك معلق رئيسي للماتشات د لمنتخب ف تّمانينات و تّسعينات و رتابط صّوت ديالو عند لمغاربة ب أحدات مهمة بحال ألعاب البحر المتوسط ف 1983 و كؤوس لعالم 86، 94 و 98 و كؤوس إفريقيا للأمم و بدّات لّي تنظمات ف لمغريب ف 1988.
زيادة على تّعليق، رتابطات سميت زدوق ب لبرنامج تّاريخي د تّلفزة لمغريبية "العالم الرياضي" و لّي بداه هو و محمد لحمر ف 1979 و بقا تا يقدمو تا ل 2006.
من بعد ما خرج تقاعد نسبي، بقا كايقدم برنامج "سمر رياضي" لّي كايعرض فيه على رياضيين قدام ماركاو تّاريخ رّياضي لمغريبي.
من 2017 خدم معا راديو پلوس و عندو فيها برامج رياضية و حوارية مع رّياضيين و لجماهير.
سعيدة المنبهي
سعيدة المنبهي (مراكش، شتنبر 1952 - الدار لبيضا، 11 دجنبر 1977) كانت شاعرة ومناضلة ماركسية مغريبية، ماتت من بعد 36 يوم د لإضراب على لماكلة فلحبس، وكانت هي أول مرأة مغريبية اللي ماتت مورا إضراب على الطعام فإطار النضال.
حياتها
تولدات سعيدة المنبهي ف مراكش ف 1952, وكبرات فيها. خدات لباك ديالها ف 1971 ف ليسي أبو العباس السبتي ومن بعد مشات ل كلية لآداب فالرباط باش تكمل قرايتها. خدات الإجازة ف لينݣليزية ومن بعد دخلات لمركز التربية والتكوين حتا ولاًت أستاذة ديال النݣليزية ؤلا لفرانساوية  فلإعدادي.
ف 8 نونبر 1977، غادي تبدا هي والرفاق ديالها إضراب لامحدود على الطعام باش تعتارف بيهم الدولة كمعتقلين سياسيين وباش يقادًولهم ليهم لحالة اللي كانو عايشين فيها. مورا 34 نهار د لإضراب، غادي تسخف سعيدة و آتمشي للصبيطار حتا غادي تتوفا تمًا نهار 11 دجنبر 1977.
لعيون ساقية لحمرا
جهة العيون الساقية الحمراء (بلأمازيغية: ⵜⴰⵙⴳⴰ ⵏ ⵍⵄⵢⵓⵏ ⵜⴰⵔⴳⴰ ⵜⴰⵣⴳⴳⵯⴰⵖⵜ، بالفرانساوية: Laâyoune-Sakia El Hamra) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فلجنوب ديال البلاد، و لعاصيمة ديالها هي لعيون، و مابين لمدن اللي كاينين فيها: طرفاية وبوجدور والسمارة وبوݣراع وݣلتة زمور. عدد السكان على حساب لإحصاء اللي تدار فـ2014 وصل فهاد لجيهة لـ367,758. لمساحة ديال لجيهة هي 140,018 كم².
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
لجغرافيا ولموناخ
جهة العيون الساقية الحمراء محاديها من الشمال جهة ݣلميم واد نون ومن لجانوب جهة الداخلة وادي الذهب. هاد لجيهة فيها خصائص لجغرافية بحال أنها كاتميز بلميساحة الصحراوية لكبيرة، مع شوية دلغابات ديال لحلفا والربيع الصحراوي. لميساحة ديال لجيهة واصلة لـ140,018 كم². لموناخ ديال لجيهة بارد ومعتادل فلمناطيق حدا لبحر، وسخون وبعض لمرات بالشرݣي فالداخل. هاد لجدوال كيعطي لمعلومات على لحرارة والشتا فمدينة لعيون اللي هي لعاصيمة ديال لجيهة.
لبينية التحتانية
150px|تصغير|يسار|الدخلة ديال لمطار دالعيون مطار العيون الدولي (مطار لعيون لحسن اللول) هو مطار كاين فمدينة لعيون لجيهة ديال العيون الساقية الحمراء. كيبعد لمطار على الصونطرڤيل ديال لمدينة بـ2 دلكيلوميتر، وقريب من الطريق لوطنية اللولة. كيتعتابر تاسع أكبر مطار فلمغريب من ناحية عدد لمسافرين، وكايقدر يهز 300.000 مسافر.
لفلاحة
150px|تصغير|يسار|قصر فمدينة [[لعيون]] لفلاحة فلجيهة ديال لعيون الساقية لحمرا ماشي موهيمة حيتاش لميساحة اللي صالحة ليها مافايتاش 7500 هيكتار أولا 0.054% ديال لميساحة دلجيهة، ؤواحد 100 هيكتار هي اللي كاتسقى وكايتزرع فيها لعلف، اللي وصل لينتاج ديالو ل365 طن ف2016 فإقليم لعيون، وشي شوية ديال لخضرة بحال لقزبور ولمعدنوس ولكرافس وخيزّو ولفجل ولخرشوف. فلكسيبة كانت فلعام د2016 شي 302 ألف ديال لمعيز و206 آلاف راس دلغنم و105 آلاف دالجمال و1847 راس دلبݣر. فنفس لعام تنتجات مليون و722 ألف إيطرو ديال لحليب و5 دلمليون و127 ألف إيطرو ديال اللبن و67 ألف و350 كيلو ديال الزبدة. كاينة فلجيهة 575 كيلوميتر ديال لبحر، وفيه تلاتة ديال لمراسي فطرفاية ولعيون وبوجدور. تنتجات 464 ألف طن ديال لحوت اللي لقيمة ديالو وصلات ل727 مليون درهم، زيادة على الطحالب اللي تجمعات منها 260 طن واللي وصلات لقيمة ديالها لـ2 دلمليون ديال الدرهم.
الصيناعة
200px|تصغير|يسار|صورة ديال الصمطة اللي كانت ومازال كاتدي لفوصفاط من [[بوݣراع للمرسى دلعيون]] وصلات لارقام ديال لوحادات الصيناعية فلجيهة ديال لعيون الساقية لحمرا لـ395 لأغلبية ديالها فلعيون اللي فيه 72.4% ديال لوحادات، عاد باش بوجدور بـ16.2%، وعاد باش السمارة اللي فيها%، ومن موراهوم طرفاية اللي فيها 14.8% ديال هاد لوحدات. الصيناعة هنايا واقفة على الصيناعة التحويلية (لوزينات ديال السرديل)، الصيناعة ليستيخراجية (لوزينات ديال لفوصفاط)، لبني والطرابوبليك وحتى ليسيرڤيس. هاد لجدوال كايعطي كيفاش مفرقة هاد لوحادات على حساب لإقليم ولمجال:
السياحة
150px|تصغير|يسار|كاسمار ف[[طرفاية وقت لغروب.]] كاين بزاف ديال لمواقيع اللي إيقدرو يجيبو السياح لجيهة لعيون الساقية لحمرا، بحال لبحر ديال لعيون وضاية النعيلة اللي هي محمية طبيعية، واحة لمسيد اللي جات مابين لعيون والسمارة، اللي فيها بزاف ديال النخيل، سبخة الطاح اللي كاينة فمدينة الطاح واللي كاينة 55 ميترو تحت لمستاوى ديال لبحر، وفيها طبقات ديال لملحة ولغيس لمرمّل. فلبحر ديال طرفاية كاينة واحد لقصبة بناها تاجر نݣليزي سميتو روبرت ماكينزي فـ1880. فهاد لجيهة كاينة 35 أوطيل مصنف بـ1996 فراش و14 أوطيل مامصنفش بـ306 دلفراش. فـ2016 جات 41 ألف سايح تقريبا و77% منهوم مغاربة.
سوس
تصغير|لحدود لجغرافية لمنطقة سوس ف أواخر لقرن 19. سوس (ب تشلحيت: ⵙⵓⵙ سوس و بلعربية: سوس الأقصى) هي منطقة تاريخية وثقافية وجغرافية ف المغريب ، ومقسمة على ثلاث جهات: جهة الحوز وجهة سوس ماسة و ݣلميم واد نون. تعرفات هاد لمنطقة بشجر ديال أرݣان (لي ولات من الرموز ديال سوس) و تا زعفران (فمنطقة تاليوين) بالإضافة انها كاتعتابر عاصمة ديال الشلوح. و هي مهد ديال سلالات المرابطين و الموحدين و السعديين و حتى مملكة تازروالت فواحد لوقيتا.
سوس منطقة زراعية تجارية وسياحية موهيما بزاف فلمغريب. كاتساهم زراعة الحدائق، لي كايتقاسمها المزارع لكبيرة و لمنتجين الصغار ، ف التنمية الاقتصادية ديال لمنطقة. سهل سوس لي هو واحد المنطقة كاينا ف واحد السهل ف الجنوب د الأطلس لكبير و ف الغرب د الأطلس الصغير بوحدو كاينتج 40٪ من الموالح المغربية و 60٪ من لإنتاج ديال لخضرا. كانت سوس تاريخيا طريق ديال التجار لي كايجيو ولا لي غادين لصحرى.
التاريخ
تصغير|قبائل ديال سوس فعهد المنصور الدهبي ف 1580 كانت سوس ديما من المناطق اللي الفلاحة فيها مزيانا. تعرفات من القرن 11 بالزراعة والتصدير ديال الزيتون و السكر.
سوس تعرفات بزاف ف القرن 17 ملي كانت واحد المملكة ف تازروالت اللي خلات المنطقة مستقلة وشادا ف بزاف ديال التجارة د الدهب ف الصحرا. كانو تايبيعو حتا السكر ل التجار من لبرتغال و هولاندا و النݣليز.
كانت أݣادير فديك الوقيتا واحد المركز كبير ديال التجارة مع الخارج.
السكّان
الأغلبية د الناس ديال سوس من لأمازيغ و تايهضرو بزاف ب الشلحة (تاشلحيت). الناس ديال سوس تايتسماو ف لمغريب ب السوسيين ولا السواسة.
بزاف ديال الناس ساكنين حدا المدينة ديال أݣادير و للي تاتلقب ب لعاصمة ديال سوس. كاين مدن كبيرة ف سوس بحال تارودانت، تيزنيت، إينزݣان، أيت ملول و الدشيرة.
كتب لمختار سوسي على الناس للي سكنو ف سوس من لعرب اللي جاو من الشرق و كيفاش عاشو مع سواسا.
الطبيعة
بديل=|تصغير|الطبيعة ديال سوس و الشجار ديال أرݣان. لمنطقة ديال سوس معروفة ب الطبيعة ديالها. فيها البحر و الجبال و الخضورية و الوديان. المنطقة معروفة ب الغابات ديال أرݣان و لفلاحة و حتى زعفران.
سكينة الصفدي
سكينة الصفدي (خلاقت ف دّار لبيضا ف 1952 - توفات ف 20 ماي 2022 ف حد سوالم) مغنية مغريبية كانت من لأعضاء لمؤسسين د مجموعة جيل جيلالة و هي أول صوت نسوي بان ف لمجال د لمجموعات "لغيوانية".
سكينة الصفدي كانت مجوجة ب لفنان مصطفى أهباض.
حياتها
سكينة كبرات ف كازا و تيتمات من مها و هي صغيرة (كانت عندها 11 عام) و رباها خالها. سكينة كانت نشيطة بزاف ف صغرها و كانت كاتدير لمسرح و كاتلعب لكورة و كان لأب جيݣو قتارح عليها تكوّن فرقة د لكورة نسوية.
دّخلة د سكينة ل لعالم لفني جات من لمسرح بحيت مارساتو بين 1964 و 1970 و متلات مسرحيات غنائية تراتية معا سميات كبيرة بحال نعيمة لمشرقي و حبيبة لمذكوري و شّعيبية لعذراوي، و زيد عليهوم بوجميع و لعربي باطما لّي كانو ف ديك لفترة كايفكرو يشكلو مجموعة ناس لغيوان.
سكينة الصفدي كانت لفنانة لوحيدة لي شاركات ف لمسيرة لخضرا ف 1975، ؤ غنات موراها غنية على هاد لحادات ب عنوان "لعيون عينيا".
سكينة كانت من لمؤسسين ديال جيل جيلالة ب لقيادة د حميد الزوغي لّي كان مور لفكرة د تّأسيس و كانت سكينة مع محمود السعدي و محمد الدرهم و مولاي الطاهر الأصبهاني هوما لأعضاء لّوالا د لمجموعة.
سميمو
سميمو جماعة ترابية قروية كاينة ف إقليم الصويرة، جهة مراكش آسفي، ساكنين فيها 8026 واحد، على حسب لإحصاء لعام 2014.
سناء مرحاتي
سناء مرحاتي، تزادت ف 10 مارس 1984 ف صفرو، هي مغنية مغريبية تتغني لملحون و لموسيقى لغرناطية.
حياتها
تزادت سناء ف وسط عائلة تتبغي لفن، ونصحها لواليد ديالها باش تتخصص ف لملحون. حفل لولانيا لي غنات فيه كان ف مدينة الجديدة ف عام 1999. سناء من لعيالات لوالا لي تخصصو ف لملحون لي كان غير الرجال تيغنيوه، وعندها بزاف د لقصايد خاصة بها بحال قصيدة "الأم". سناء عندها وسام مكافأة من درجة ضابط.
سليمة الزياني
سليمة الزياني (بالريفية: ⵙⴰⵍⵉⵎⴰ ⵣⵉⵢⴰⵏⵉ) (تولدات ف 1994 فلحسيمة)، واللي معروفة بسميت سيليا هي مغنية وفنانة مسرحية مغربية، ووحدا من النشطاء د لحراك د الريف. تاتغنًي سيليا لموسيقى الثراتية د الريف.
حياتها
ف 2016 دخلات سيليا فلحراك د الريف اللي كان تيطالب بالتنمية لإجتماعية وليقتيصادية د لمنطقة. نهار 4 يونيو 2017، تعتاقلات وحققات معاها لفرقة لوطنية فالدار لبيضا. نهار 29 يوليوز, من مورا شهراين تقريبا ف لحبس، خرجات سيليا بعفو ملكي.
ناپوليون بوناپارت
ناپوليون بوناپارت (ب لفرانساوية: Napoléon Bonaparte) ولا ناپوليون اللّول (ب لفرانساوية: Napoléon Ier)، (تولد ف أجاكسيو ف كورسيكا ف فرانسا نهار 15 غشت 1769 - مات ف لونݣوود ف لمملكة لمتحدة نهار 5 ماي 1821)، سميتو لأصلية ناپليوني دي بوونا پارطي ( ب الطاليانية: Napoleone di Buonaparte)، و اللي كان معروف تا ب "لكورسيكي"، و لا "لكابرال الصّغير" كان قائد عسكري و سياسي فرانساوي أصلو طالياني.
تعرف ناپوليون بوناپارت مورا التورة لفرانساوية حيت كان داخل مع لعسكر و ساند التورة. بقا طالع مع لعسكر ف وقت لجمهورية لفرانساوية اللّولا (ولاّ جينيرال ملّي كانت عندو 24 عام) و قاد بزاف د لحملات عسكرية ربحها كاملة. ف 1798 قاد حملة عسكرية على مصر باش يسدّ الطريق د لهند على بريطانيا، اللي كانت معادية مع فرانسا ديك لوقت. ف 1804 علن على راسو لإمبراطور د فرانسا و سمّا راسو ناپوليون اللّول. ف لوقت اللي حكم فيه وسّع فرانسا بزاف و حتل بزاف د لبلايص و ربح بزاف د لحروب.
ف 1815 تحالفو ضدو بزاف د لبلدان أوروپية و غلبوه ف لمعركة ديال واطيرلو ف بلجيكا. موراها غادي يقبطوه لبريطانيين و ينفيوه للجزيرة د سانت هيلينا فوسط لمحيط لأطلسي. أيبقا تما تا أيموت ف 1821.
سلا
سلا (ب لأمازيغية : ⵙⵍⴰ) هي واحد لمدينة ف شمال لغربي د لمغريب ؤ تاطًل على لمحيط لأطلسي. هي لعاصمة د لعمالة د سلا، ؤ مفارقها على رباط لواد د بورݣراݣ. على حساب لإحصاء د 2014، كيسكن فسلا تقريبا مليون ديال بنادم. سلا فيها جوج د لمحطات ديال تران ؤ جوج خطوط د طرامواي، ؤ مطار دولي.